ועדת הכספים, כנסת 20, פרוטוקול מספר 842, 2017-11-06 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים בסעיף ראשון: שינויים בתקציב.

משה גפני: זאת ההפחתה הרוחבית שנמצאת פה כבר די הרבה זמן.

דב חנין: ברכות ליושב ראש הוועדה על זה שהיא נמצאת הרבה זמן.

דב חנין: יישר כוח.

משה גפני: כן, אל תחשוב שזה פשוט.

משה גפני: ..

דב חנין: אני יודע שזה לא פשוט, לכן אני מברך אותך.

עודד פורר: אולי נעזור לו שהיא תישאר עוד כמה זמן.

מיקי רוזנטל: לא, הוא רק מוציא לאוורר אותה.

מיקי רוזנטל: לדעתי הוא קובר אותה עכשיו לעוד ארבעה חודשים.

משה גפני: על כל פנים, אנחנו נעסוק בעניין הזה, בסעיף הראשון.

משה גפני: מי ביקש הצעה לסדר?

מיקי לוי: אני.

עודד פורר: אני.

<קריאות: כולם.

מיקי לוי: מה, נראה לך נורמלי שיביאו פה כל כך הרבה קיצוצים כשיש כסף ואנחנו נשב בשקט?

משה גפני: אז אתם רוצים שנתחיל את הדיון ואז תביעו את דעתכם?

מיקי לוי: לא, לא.

מיקי לוי: אנחנו רוצים שיירשם בפרוטוקול מה שיש פה היום - -

משה גפני: בסדר, אז קודם כל שיציגו את זה ואני אתן לכולם להתייחס.

מיקי לוי: אנחנו מכבדים את מה שאתה אומר.

משה גפני: מי מציג את הפניה?

משה גפני: בבקשה, אתה בחור אמיץ.

משה גפני: אבל שתדע שאם חברי ועדה או יושב ראש הוועדה, יהיה להם בעיות עם העניין הזה, אז זה לא עליך באופן אישי.

מכלוף מיקי זוהר: אדוני, רגע, רגע, אני רוצה להגיד כמה דברים.

מכלוף מיקי זוהר: הצעה לסדר.

משה גפני: אתה לא יכול להגיד.

<קריאות: כולנו ביקשנו הצעה לסדר, מיקי.

<קריאות: אתה לא היחיד, תאמין לי.

מכלוף מיקי זוהר: - - - אין לך מה להתחיל דיון שבכלל אין סיכוי שנצביע עליו היום.

משה גפני: למה?

משה גפני: אתה מרכז הקואליציה בוועדת הכספים.

עודד פורר: אבל אין לו רוב בקואליציה.

עודד פורר: אין רוב בקואליציה, אדוני.

<קריאות: - - -

מכלוף מיקי זוהר: אדוני, אני לא רוצה לדבר אבל אין על מה לדבר.

משה גפני: רק רגע.

משה גפני: מיקי תשמע, אני הרי מכבד אותך - -

מכלוף מיקי זוהר: זה הדדי.

משה גפני: אבל רוב סדר היום זה אתה.

משה גפני: איזה שינויים עשינו כדי שאתה תוכל להיות היום בדיון.

מכלוף מיקי זוהר: אדוני, אתה יודע שבסוף בסוף - -

משה גפני: אני העליתי את זה על סדר היום.

משה גפני: זה על סדר היום.

משה גפני: אנחנו נכבד את נציגי הממשלה - -

מכלוף מיקי זוהר: לא, אין צורך.

משה גפני: לא, יש צורך.

משה גפני: הם יציגו את זה, אני רוצה לדעת על מה מדובר - -

מכלוף מיקי זוהר: רגע, ה-800,000,000 שקל - - -

משה גפני: מיקי, אני לא מרשה לך.

מכלוף מיקי זוהר: יש ב"פלט" או אין ב"פלט"?

מכלוף מיקי זוהר: יש?

משה גפני: בבקשה.

משה גפני: שם ותפקיד לפרוטוקול.

<תמיר כהן: אני מאגף תקציבים משרד האוצר.

<תמיר כהן: הפניה נועדה ליישם החלטת ממשלה 2177, שהתקבלה בדצמבר 2016.

<תמיר כהן: במהלך תהליך אישור התקציב לשנים 17-18 בכנסת התקבלו החלטות גם בוועדה הזאת וגם בממשלה, שהוסיפו שימושים מעבר לשימושים שהיו במסגרות התקציב המאושרות ובהתאם, בסוף דצמבר, לפני שהתקציב הוקרא בשנייה ושלישית במליאה, היה צריך לכנס את התקציב למסגרות.

<תמיר כהן: בהתאם לזה נעשית ההפחתה הרוחבית.

<תמיר כהן: הפניה הזאת נועדה - -

משה גפני: רגע, אני רוצה להבין: עבדתם עלינו?

<תמיר כהן: לא.

משה גפני: בגלל שאם הבאתם תקציב, ואתם ידעתם שאתם צריכים להביא עוד שימושים, אז אחרי זה אתם עושים את זה בהפחתה רוחבית ולא הבאתם את זה בתקציב?

משה גפני: ככה הבנתי ממך.

<תמיר כהן: אז אני אבהיר: כשהתקציב הונח בפעם הראשונה בקריאה ראשונה במליאת הכנסת הוא היה מכונס למסגרות החוקיות של תקציב המדינה לשנים 17-18 - -

משה גפני: בלי זה.

<תמיר כהן: נכון.

<תמיר כהן: המסגרות שהממשלה אישרה.

<תמיר כהן: לאחר מכן, בין קריאה ראשונה לקריאה שנייה ושלישית התקבלו עוד כל מיני החלטות שגרמו לחריגה ממסגרות התקציב המאושרות.

<תמיר כהן: ולכן, היה צריך לעשות הפחתה רוחבית בשביל שנעמוד - -

משה גפני: אבל למה זה לא היה בתקציב בקריאה השנייה והשלישית?

<תמיר כהן: זה היה.

משה גפני: אז למה אתה מביא את זה עכשיו?

<תמיר כהן: כי התקציב כבר היה סגור.

<תמיר כהן: בנינו תקציב - -

משה גפני: קח בחשבון שאני לא מבין מהר אז אני גם אשאל ואני מתנצל שאני לא מבין, אני לא למדתי ליבה, כולם יודעים את זה: היתה קריאה ראשונה, הצבענו על זה במליאת הכנסת.

משה גפני: בסדר.

<תמיר כהן: נכון.

משה גפני: אחרי הקריאה הראשונה התברר שצריך כסף בשביל שימושים נוספים.

<תמיר כהן: נכון.

משה גפני: היו הסכמים קואליציוניים, היו כל מיני דברים - -

דב חנין: היה רשות השידור.

משה גפני: רשות השידור, לא חשוב מה.

משה גפני: שימושים חיוביים, אני לא מדבר בכלל על השימושים.

משה גפני: לפני הקריאה השנייה והשלישית, למה לא באתם אלינו כאן, בוועדה, הרי אנחנו עמדנו לאשר את התקציב כאן לקריאה שנייה ושלישית, ולהגיד לנו: תשמעו רבותי, מה שהיה בקריאה ראשונה כבר לא רלוונטי לגבי ההתכנסות של ההוצאות ושל השימושים הנוספים.

משה גפני: היינו מוספים את זה בתוך התקציב.

משה גפני: ואז לא הייתם באים עכשיו עם קיצוץ "פלט".

משה גפני: השאלה מובנת?

<תמיר כהן: אני אסביר, השאלה מובנת: כאשר הצביעו על התקציב בוועדת הכספים פה, ב-18 בדצמבר, בבוקר של אותו יום הממשלה כבר קיבלה את החלטת הממשלה 2177, שהיא מכילה גם את השימושים החדשים וגם מוצאת מקורות לשימושים האלה, שלא היה להם.

<תמיר כהן: אבל מה, התקציב כבר היה סגור מבחינה טכנית.

<תמיר כהן: בנינו את התקציב המפורט ולכן, לא היה ניתן להחיל את כל השימושים, זה היה כבר אחרי דפי ההחלפה.

<תמיר כהן: לכן, לא היה ניתן - -

דב חנין: הדפסתם ואי אפשר היה להדפיס עוד פעם.

<תמיר כהן: נכון.

דב חנין: אי אפשר להחליף דפים?

קארין אלהרר: לא, אבל זה לא סגור כל עוד זה לא הוצבע בוועדה.

<קריאות: - - -

משה גפני: טוב שאתם למדתם וגם שואלים את אותן שאלות.

קארין אלהרר: אנחנו עוזרים לך, גפני.

יצחק וקנין: רווח תשימו בין המילים, אתם לא נותנים לו לנשום אפילו.

מכלוף מיקי זוהר: תגיד להם תודה רבה - -

משה גפני: לא, לא, לא.

משה גפני: אני לא עושה צחוק מהעניין הזה.

משה גפני: יכול להיות שאחרי זה יהיה עלי לחץ להצביע.

מכלוף מיקי זוהר: לא תהיה הצבעה היום.

מכלוף מיקי זוהר: אתה רואה את יואב קיש מדיח אותי מוועדת הכספים היום?

מכלוף מיקי זוהר: אתה רואה את זה קורה מחר?

מכלוף מיקי זוהר: אני אומר לך שזה לא קורה.

עודד פורר: מיקי - - -

מכלוף מיקי זוהר: בוא, תביא הצבעה עכשיו - - -

משה גפני: לא, הדיון יתקיים במלואו, מיקי.

משה גפני: קודם יהיה דיון.

משה גפני: בבקשה, תמשיך.

משה גפני: אתה לא מתרגש, נכון?

משה גפני: אתה מסביר.

משה גפני: מה שאני שמח זה שהם שואלים את אותן שאלות.

משה גפני: כל הזמן חשבתי שאולי אני לא מבין אז...

יצחק וקנין: כל יום שואלים אותן שאלות, עונים אותן תשובות.

משה גפני: אני הייתי פה בהרבה מאוד תקציבים.

משה גפני: בין יתר התקציבים שהייתי, הייתי בכמה תקציבים שהיו מוסיפים בעט לפני ההצבעה בוועדת הכספים.

משה גפני: אז אם היתה בעיה טכנית - - - אני יודע לכתוב בלי נקודות ואפילו מספרים.

עודד פורר: בלי שלמדת ליבה.

משה גפני: בדיוק.

משה גפני: אתה מבין שזה מחשיד, שזה מראה משהו?

משה גפני: אולי אין כלום מאחורי העניין אבל טכנית, היה אפשר - -

קארין אלהרר: חוסר תום לב.

עודד פורר: זה נקרא מראית עין.

<תמיר כהן: אנחנו סבורים - החלטת הממשלה התקבלה באותו בוקר.

<תמיר כהן: הוועדה הצביעה פה על אישור התקציב לפני שהוא הלך למליאה בלילה של אותו בוקר - -

משה גפני: מה זה בלילה?

מיכל בירן: עשינו כבר כמה פעמים תקציב כולנו, וראינו שהאוצר יודע לשמור - - -

דב חנין: אתם לא יודעים לשריין שורות במערכת?

דב חנין: תמיר, זה ההסבר הכי מוזר ששמענו.

דב חנין: באמת הכי מוזר.

משה גפני: - - - היה אוכל, סנדוויצ'ים.

משה גפני: הכל היה.

<תמיר כהן: קודם כל, בוועדה היו דפי החלפה והקראנו את כולם לפרוטוקול.

<תמיר כהן: בסופו של דבר, יש לוחות זמנים שאנחנו צריכים לעבוד.

<תמיר כהן: לפתוח את המערכת - -

קארין אלהרר: אמרתם לפרוטוקול שכל הסיפורים החדשים מאותו בוקר לא נמצאים בדפים?

<תמיר כהן: הממשלה הצביעה על החלטת הממשלה באותו בוקר, ואנחנו סבורים שחברי הוועדה ידעו - -

קארין אלהרר: אבל בוועדת הכספים באותו בוקר, הבהרתם לוועדה שהחלטת הממשלה לא נכללת בפנים ושכל החגיגות התקציביות מאותו לילה לא נכללות בפנים?

משה גפני: לא, זה לא החגיגות.

משה גפני: רוב הכסף - - - אבל השאלה היא מצוינת.

<תמיר כהן: הוועדה הצביעה על תקציב אמתי.

דב חנין: לא, כי אתם כבר החלטתם על משהו אחר.

<תמיר כהן: השימושים אושרו בממשלה.

משה גפני: לא, מה ששואלת חברת הכנסת קארין אלהרר: האם אמרתם לוועדה- ולפי דעתי לא – שתדעו, זה תקציב המדינה אבל יהיו בו שינויים מכיוון שיש החלטת ממשלה שלא נמצאת בתוך התקציב הזה.

משה גפני: לפי דעתי לא אמרתם.

מיכל בירן: רציתם שיהיו ידיעות חיוביות שיעבירו את התקציב, ועכשיו להעביר תקציב רוחבי בשקט ובפינה חשוכה.

מיכל בירן: ולשלוח, עם כל הכבוד, דבר כזה – עם כל הכבוד, אין לי חוסר כבוד אליך אבל על דבר כזה היה צריך להגיע מישהו יותר בכיר.

משה גפני: אבל מיכל, קארין שאלה שאלה, אני מבקש תשובה.

משה גפני: לפי דעתי הם לא אמרו אבל...

<תמיר כהן: אז אני אסביר: גם בתקציב 15-16 קרה אותו תהליך, ובבוקר כשהוועדה הצביעה פה על התקציב התקבלה החלטת ממשלה, ואנחנו סבורים שגם אז חברי הוועדה ידעו שהם מצביעים על התקציב, שהיא כוללת את ההשלכות של אותה החלטת ממשלה ולכן, גם ב-17-18 החלטת הממשלה התקבלה בבוקר, היא לא סודית.

<תמיר כהן: אנחנו סבורים שכל חברי הממשלה וגם חברי ועדת הכספים ידעו כשהם מצביעים על התקציב - -

דב חנין: אתה ממליץ לנו פשוט לקרוא עיתונים.

מיקי לוי: חברים, אני חייב להגן עליו, אדוני.

מיקי לוי: קודם כל, זה נאמר ואפשר לפתוח כאן פרוטוקולים שזעקתי מולם, שהם הולכים לעשות - -

משה גפני: מיקי, זה נאמר?

מיקי לוי: תקשיבו: תזכור את המספר שאמרתי: 11.6% "פלט".

מיקי לוי: 5.8% בכל שנה.

<תמיר כהן: לפרוטוקול אני אגיד שזה 5.8.

<תמיר כהן: 11.6 זה - - -

מיקי לוי: אבל הוא אומר לפרוטוקול שמכיוון שמדובר בתקציב דו-שנתי, הוא נחמד וגם ישבתי אתו, אבל הוא לא יכול לשנות את דעתי.

מיקי לוי: אם התקציב הוא תקציב דו-שנתי, המצטבר הוא 11.6.

משה גפני: מיקי, זה היה באופוזיציה וגם אצלנו בקואליציה, היתה אי שביעות רצון.

משה גפני: בעניין הזה זה בסדר.

משה גפני: הרי אתה מדבר כללית.

משה גפני: מה שקארין שאלה, היא שאלה משהו אחר שלפי דעתי זה לא נאמר:

משה גפני: היתה החלטת ממשלה בבוקר, וזה לא מופיע בתקציב.

משה גפני: האם זה נאמר לחברי הוועדה?

משה גפני: זה לא נאמר.

מיקי לוי: לא.

מיקי לוי: חד-משמעית לא.

משה גפני: זה לא נאמר אלא אם כן הם יגידו אחרת ונחפש את זה.

משה גפני: אם זה לא נאמר, זה דבר שהוא לא בסדר בגלל שאנחנו לפחות, ועדת הכספים, היא שותפה בעניין הזה, אז יש כאלה בעד ויש כאלה נגד אבל זה שאתם לא מערבים אותנו בעניין הזה, זה דבר רע מאוד.

משה גפני: עכשיו אנחנו נמצאים כולנו, יושבים פה חברי קואליציה ומדברים נגד.

<תמיר כהן: אז לגבי זה, באמת צריכים לבדוק בפרוטוקול.

<תמיר כהן: מה שכן, אני יכול לומר שחלק מהשימושים שבגינם התבצעה ההפחתה הרוחבית התקבלו בוועדה.

<תמיר כהן: לכן, לפחות חלק מן השימושים היו ידועים.

משה גפני: מה למשל?

משה גפני: הוועדה לאנרגיה אטומית?

<תמיר כהן: לא.

<תמיר כהן: למשל התיקון שנותן מענקים גם לאלמנים ואלמנות של ניצולי שואה שאינם מקבלים קצבאות.

<תמיר כהן: סוגיית רשות השידור היתה ידועה לוועדה, הארכת חופשת לידה - -

מוסי רז: אבל לא מאיפה מביאים את הכסף.

<תמיר כהן: הדבר הזה התקבל בהחלטת ממשלה באותו בוקר - -

משה גפני: רגע, אם אין לך תשובות טובות, אתה לא חייב להגיב כי עם כל הכבוד לשימושים שבהם מדובר, משרד האוצר והממשלה עושים הרבה מאוד פעולות.

משה גפני: למשל, נטו המשפחה, הם לא מביאים קיצוץ רוחבי.

משה גפני: אני הייתי בטוח שמה שאישרתם בוועדת העבודה והרווחה עם ניצולי השואה, ולא העברתם את זה פה, העברתם את זה שם, אתם לא תעשו על זה קיצוץ רוחבי אלא תביאו את זה מרזרבות.

עודד פורר: זה בתוך המסגרת.

משה גפני: אני לא יכול לדעת למה אתם מתכוונים, הרי אתם הולכים בכמה מסלולים.

משה גפני: אתם הולכים במסלול של לקחת מהרזרבה.

משה גפני: אתם הולכים במסלול של להעביר מסעיף לסעיף.

משה גפני: אתם הולכים במסלולים שונים.

משה גפני: אנחנו, שצריכים לאשר את התקציב ואישרנו את התקציב, היינו צריכים לדעת מה אתם הולכים לעשות עם כל הדברים האלה.

משה גפני: יש פה דברים שהם חמורים מאוד מכיוון שהם חלק מתקציב המדינה.

משה גפני: אני לא יכול להאריך בעניין הזה, אתם מביאים את זה בקיצוץ "פלט"?

משה גפני: אנחנו מדינה מסודרת?

משה גפני: יש פה דברים חמורים שאני לא ישן בלילות בגלל שאני לא מאשר את זה.

משה גפני: אתם צריכים להתחיל - - -

דב חנין: אתה צריך לישון מצוין בגלל - - -

מוסי רז: - - - מחר רוצים הפחתת מיסים.

משה גפני: בסדר, אתה לא חייב להגן.

משה גפני: שמע, אני חבר קואליציה, בשבילי זה גם דבר לא טוב.

משה גפני: אם הייתי באופוזיציה אז הייתי כבר מתחיל לקרוא פרקי אבות.

קארין אלהרר: חבל על הזמן מה היית עושה אם היית באופוזיציה.

דב חנין: היית קורא מגילת איכה אדוני.

דב חנין: מגילת איכה יותר מתאימה.

משה גפני: על כל פנים, תסביר מה יש בקיצוץ, מה מקצצים ומה מוסיפים ומה עושים.

משה גפני: אני מתנצל בפניך אבל זה המצב.

<תמיר כהן: הכל בסדר.

משה גפני: אם אנחנו לא נגיד את זה, אנחנו חוטאים לתפקיד שלנו.

<תמיר כהן: בכל אופן, אני אמשיך את ההסבר: הפניה נועדה ליישם את ההחלטה שהתקיימה ב-18 בדצמבר - -

משה גפני: מאיפה אתם לוקחים את הכסף?

<תמיר כהן: אז הכסף מגיע מתוך סדר עדיפויות שכל אחד מהמשרדים ביצעו, במסגרת - -

קארין אלהרר: מה זה אומר?

<תמיר כהן: שכל אחד מהרפרנטים בצוות באגף תקציבים ישב עם המשרד הרלוונטי והחליט על סדר עדיפויות, מאיפה הוא - -

קארין אלהרר: יכול להיות שזה פוגע בשירותים של - - -

מוסי רז: לא יכול להיות שלא.

מוסי רז: בעיקר.

קארין אלהרר: אני רוצה לדעת עם זה פוגע בשירותים של - -

<תמיר כהן: בסופו של דבר, כשהממשלה מחליטה שהיא רוצה להגדיל את השימושים שלה מעבר למסגרות התקציביות, זה צריך לבוא מאיפה שהוא.

<תמיר כהן: אנחנו, בתוך דרג מקצועי שהולכים למצב שיש שימושים מעבר למקורות שמותר על פי החוק, אנחנו מציעים בתור דרג מקצועי צעדים שלפי דעתנו נכון ללכת לכיוון שלהם.

קארין אלהרר: למה לא ללכת - - -

משה גפני: קארין שניה.

משה גפני: אני רוצה שהוא ישלים ברצף.

משה גפני: היתה שאלה קודם אז תשאלי אחרי זה שוב.

<תמיר כהן: אנחנו, בתור דרג מקצועי, מביאים לצעדים שלפי דעתנו חשוב ללכת וצריך לעשות אותם.

<תמיר כהן: בסופו של דבר, הממשלה היא הריבון והיא רוצה מדיניות מסוימת - -

קארין אלהרר: - - -

<תמיר כהן: - - הממשלה רוצה להשית את המדיניות שלה.

<תמיר כהן: וככל שהיא לא מביאה - -

משה גפני: בסדר, את זה הבנו אבל קיצצתם במשרדי הממשלה על פי שאמרו לכם מי במשרד?

משה גפני: השר?

משה גפני: היועצת המשפטית?

משה גפני: מי?

<תמיר כהן: לא.

<תמיר כהן: בסוף הצוות באגף התקציבים עובד בתיאום עם המשרד הרלוונטי מכל אחד ממשרדי הממשלה - -

משה גפני: מי במשרד יושב מולכם כי אני שומע את השרים, והשרים מדברים נגד.

<תמיר כהן: בסופו של דבר ההחלטה היא החלטת הממשלה.

<תמיר כהן: השרים הם חלק מהממשלה.

משה גפני: בסדר, אבל השרים מדברים נגד.

משה גפני: הם מדברים איתי נגד.

<איליה כץ: היושב ראש, אם אפשר, אני מאגף תקציבים.

משה גפני: בבקשה, הבמה שלכם.

משה גפני: אנחנו תועים באפלה.

קארין אלהרר: אגף תקציבים, ומה התפקיד?

<איליה כץ: רכז מקרו.

מיכל בירן: שימו לב אבל שכשנותנים דברים, מגיעים למסיבות עיתונאים, מגיע שר האוצר בעצמו, כשבאים להנחית גזירות על אזרחי מדינת ישראל, קיצוצים בחינוך, ברווחה ובבריאות, לא מגיע שר האוצר.

משה גפני: אין פה גזירות, יש פה תוספות לכל מיני שימושים.

מיכל בירן: הקיצוץ הרוחבי הוא גזירות, רק גזירות פחדניות בלי להגיד מה יותר חשוב ממה, לזרוק את זה על המשרדים.

קארין אלהרר: על חשבון מה.

משה גפני: מיכל, מוסי.

משה גפני: בבקשה.

<איליה כץ: נמצאים פה מסביב לשולחן הוועדה נציגים של כל הצוותים הרלוונטיים באגף תקציבים, נציגים של משרדי הממשלה, ואנחנו נשמח לעבור משרד משרד ולהסביר מה השימושים שחלקם אישרה הכנסת, והן השימושים שהממשלה אישרה.

משה גפני: תודה רבה, טוב שהם נמצאים, אני גם אשאל אותם אבל קודם אתן לחברי הכנסת.

משה גפני: דב חנין ואחריו מיקי רוזנטל.

משה גפני: אם אפשר רק לא להאריך מדי.

משה גפני: כל אחד יכול לדבר פה יום שלם.

דב חנין: תודה אדוני היושב ראש.

דב חנין: אני אשתדל בשלוש דקות לסכם את העניין: אדוני היושב ראש, אני חושב שזאת דוגמה לזה שלממשלה הזאת לגמרי אין חוצפה.

דב חנין: אין גבול לחוצפה שלכם.

דב חנין: אתם מציעים לקצץ 1.1 מיליארד שקלים.

דב חנין: למשל, יותר מ-200,000,000 מתקציב התחבורה, כולם תקועים בפקקים, יש מה לעשות בתקציב התחבורה.

דב חנין: אגב, מה מקצצים בתקציב התחבורה?

דב חנין: פרויקטים קטנים.

דב חנין: כל הדברים שזה לא סרט גדול, איזה שהוא מחלף ענקי.

דב חנין: כל הדברים שעושים שינוי אמתי בחיים של אנשים, אותם מקצצים.

דב חנין: מקצצים במשרד התחבורה פיתוח עירוני.

דב חנין: בטח, הכי קל לקצץ פיתוח עירוני במשרד התחבורה.

דב חנין: מקצצים 43,000,000 שקלים בבריאות.

דב חנין: מגיעים לבתי חולים?

דב חנין: אתם רואים מה קורה בבתי החולים?

דב חנין: מקצצים 32,000,000 שקלים בתקציבי הרווחה.

דב חנין: עכשיו, למה עושים את זה?

דב חנין: קודם כל, כי זה חלק מאותה מלחמה נגד מה שנתניהו קרא "האיש השמן", שכבר הפך להיות רזה וממשיך להרזות כל הזמן.

דב חנין: מדינת ישראל היא מדינה עם ההוצאה הציבורית האזרחית הכי נמוכה בעולם המערבי, ואתם ממשיכים לקצץ.

דב חנין: זה עדין האיש השמן שעובר דיאטה רצחנית בבריאות, ברווחה, בתחבורה ציבורית, בכל דבר.

דב חנין: למה אתם עושים את זה?

דב חנין: אז יש את ה-150,000,000 שקל של גחמת רשות השידור.

דב חנין: כן?

דב חנין: כל התרגילים של נתניהו מרשות השידור – 150,000,000 שקל?

דב חנין: על זה נשלם בבריאות וברווחה ובתחבורה.

דב חנין: אבל זה הכסף הקטן כי במרכז החדר הזה יש פיל ענקי, והפיל הזה הוא הפיל של המיליארדים הרבים שבמקביל לקיצוץ אתם מוכנים לחלק מתקציב המדינה, מכספי המדינה, למי שיש לו הרבה.

דב חנין: לעשירים, לבעלי הון.

דב חנין: מאז שהממשלה הזאת עלתה אתם קיצצתם במיסים יותר מ-13 מיליארד שקלים.

דב חנין: יותר מ-13 מיליארד שקלים קיצוצי מיסים רק בממשלה הנוכחית.

דב חנין: מס החברות, הורדתם אותו מ-26.5% ל-24%.

דב חנין: זו פגיעה של 3.5 מיליארד שקלים בשנה.

דב חנין: אתם עוד רוצים להוריד אותו בשנה הקרובה ל-23%, עוד 1.5 מיליארד שקלים.

דב חנין: בזה אתם מוכנים - -

<תמיר כהן: לפרוטוקול - - -

משה גפני: לא, לא, לא.

משה גפני: רגע דב, לא מתנהל דיאלוג.

משה גפני: אני מבקש שתרשמו.

משה גפני: יש את הצוותים שעוסקים בעניין הזה, תרשמו את הנקודות שחברי הכנסת מעלים ותשיבו.

דב חנין: הקיצוץ הזה, לפי התחשיב שמתפרסם היום ב"דה-מרקר" - 1.5 מיליארד שקלים למדרגה הנוספת שאתם רוצים להוריד ל-23%.

דב חנין: אני רוצה אבל להזכיר שכשנתניהו נבחר להיות שר אוצר בשנת 2003, מס החברות עמד על 36%.

דב חנין: בארה"ב הוא היום עומד על 40%.

דב חנין: אתם רוצים להוביל אותנו ל-23%, כשכל אחוז כזה זה 1.5 מיליארד.

דב חנין: אז את זה אתם מוכנים לתת בהקלות מס, שאומרת נגידת בנק ישראל שאין מאחוריהן שום תבונה כלכלית.

דב חנין: שאלה הקלות שמחוללות אי שוויון הולך ומעמיק בתוך החברה הישראלית, ולנו אתם באים היום ואומרים שצריך לקצץ מיליארד שקלים מהבריאות, מהחברה, מהרווחה, מהתחבורה?

דב חנין: אדוני היושב ראש, אין גבול לחוצפה.

דב חנין: אני רוצה לסיים ולהגיד שאני הייתי מציע לך דווקא להביא את הנושא הזה להצבעה.

דב חנין: הממשלה כל כך לוחצת, נראה מה אומרים חברי הכנסת.

דב חנין: אני שומע מחברי בקואליציה שאפילו הם כבר לא מוכנים להשלים עם הדברים האלה, ואני מקווה שזה יתבטא גם בהצבעה שתהיה כאן.

משה גפני: תודה רבה.

משה גפני: מיקי רוזנטל ואחריו מיקי לוי.

מיקי רוזנטל: תודה רבה אדוני היושב ראש.

מיקי רוזנטל: אני אומר את הדבר הבא: באמת, זה לא יכול להיות – ראשון ברמה העקרונית: לא יכול להיות שאגף תקציבים, עם כל הכבוד, מזלזל בצורה כזאת בכנסת.

מיקי רוזנטל: אתם לא יכולים לבוא ביום של האישור ולא להסתייג ולומר: תראו, יש לנו בעיה טכנית אבל המשמעות היא שהתקציב שאתם מצביעים עליו הוא תקציב לא אמתי.

מיקי רוזנטל: זה ממש מקומם.

מיקי רוזנטל: זה הופך אותנו, חברי הכנסת, לחותמת גומי ואנחנו לא נהיה כאלה.

מיקי רוזנטל: זה לא הגיוני אבל הדבר העקרוני החשוב שבעתיים הוא שכאילו אגף תקציבים והחשב הכללי זה שני עולמות שונים.

מיקי רוזנטל: כאילו לא אותו תקציב.

מיקי רוזנטל: יש עודפי גביה של מיליארדי שקלים, ולא משנה, יש כלל הוצאה ואנחנו חייבים לעמוד בו וזה קדוש.

מיקי רוזנטל: כלל הוצאה הוא המצאה של כלכלנים, וכסף הוא כסף - -

<נדב שינברגר: זה חוק.

מיקי רוזנטל: אתה יודע כמה פעמים שינו את כלל ההוצאה?

<נדב שינברגר: לא, אתה אמרת לא לעמוד - - -

מיקי רוזנטל: חס וחלילה.

מיקי רוזנטל: אני אמרתי שהבחירה לעשות קיצוץ רוחבי במקום למשל לשנות את כלל ההוצאה או לחילופין לעשות – הוא החלטה מקוממת, במיוחד כשאנחנו יודעים מה העודפים.

מיקי רוזנטל: תראה, מצד אחד – נדב, אני אגיד לך את זה באופן יותר פשוט: אנחנו מתקרבים לתקופת בחירות, וזה כל הסיפור.

מיקי רוזנטל: אנחנו מתקרבים לבחירות - -

<נדב שינברגר: - - -

מיקי רוזנטל: - - - חד וחלק.

משה גפני: נדב, נדב.

מיקי רוזנטל: אתם חשבתם שהבחירות יהיו יותר מוקדמות, בגלל זה חילקתם קודם.

מיקי רוזנטל: אתם יצאתם גם בקמפיין שלם.

משה גפני: לא, רגע, לא מנהלים עכשיו דיון, לא מדברים כרגע על הבחירות.

מיקי רוזנטל: אם כבר נצמדים לעובדות, אז הדבר המשמעותי הוא כדלקמן: אנחנו לא יכולים להעביר את זה, בטח לא כשמדובר בפגיעה בשירותים.

מיקי רוזנטל: אתם צריכים למשוך את הבקשה הזאת ולעשות בה שינוי.

מיקי רוזנטל: לא יכול להיות שתחתכו עכשיו בתקציבי בריאות ובתקציבי רווחה כשהתופסת העיקרית היא תוספת לביטחון.

מיקי רוזנטל: - -

משה גפני: נכון, זה גם מפחית.

מיקי רוזנטל: זה דבר שלא יכול להיות.

מיקי רוזנטל: אנחנו עוד לא שמענו בוועדה ההיא מה ההסברים אבל - -

משה גפני: אתה לא יכול לשמוע מכיוון שכל עוד שזה לא יאושר כאן, הם לא יכולים לדון על זה.

מוסי רז: קודם כל תאשר ואחרי זה תדע.

מיקי רוזנטל: שמע, עם כל הכבוד, התוספות לביטחון, שזה גם לא מסתיים בזה.

מיקי רוזנטל: יש תוספות נוספות שהם רוצים לביטחון.

מיקי רוזנטל: לא נאפשר קיצוץ של השירותים החברתיים בעת הזו כי יש המון כסף.

מיקי רוזנטל: גפני, אני מקווה שגם אתה בדעה הזאת.

משה גפני: תודה רבה.

משה גפני: עודד פורר.

עודד פורר: תודה אדוני.

עודד פורר: אדוני תראה, הרי כל המהות של תקציב זה מדיניות.

עודד פורר: ממשלה אומרת: זה המדיניות שלנו, אלה סדרי העדיפויות שלנו, זה מה שאנחנו אמרנו פה גם כשאישרנו את התקציב, כשיש פה כמה דברים שאני לא מבין: - -

<נדב שינברגר: אנחנו נשמח לוותר על התוספת - -

משה גפני: נדב, מה קרה לך?

משה גפני: מעמדך יותר חזק כשאתה לא מדבר.

עודד פורר: נדב תרשום: גם אני מוכן לוותר על תוספת לח"כים.

עודד פורר: הביטחון, מופיע פה מצד אחד שמורידים 220,000,000 שקל מהביטחון ומוסיפים 350.

עודד פורר: מקצצים פה 220,000,000 שקל.

עודד פורר: זאת אומרת, שלא יגידו שכל הקיצוץ של המיליארד שקל הוא בגלל 350,000,000 שקל לביטחון.

עודד פורר: 220,000,000 שקל הם לוקחים ממשרד הביטחון.

עודד פורר: זאת אומרת, כל הסיפור של משרד הביטחון פה, לפחות לפי הנתונים שהבאתם לפנינו, הוא 130,000,000 שקל.

עודד פורר: אם אתם לא מצליחים למצוא ברזרבות 130,000,000 שקל בשביל לא לעשות קיצוץ ועדין לא לפגוע בתקציב הביטחון אז משהו פה לא מסתדר לי.

עודד פורר: זה דבר אחד.

עודד פורר: דבר שני: כשאני מדבר על מדיניות – חלק מהקיצוץ הזה הוא גם בשביל לתת רבע מיליארד שקל להארכת חופשת לידה בשבוע.

עודד פורר: יכול להיות שזה חשוב מאוד, השאלה אם זה יותר חשוב מיום חינוך ארוך או שזה יותר חשוב מהסעות של תלמידים או שזה יותר חשוב מתקציב הבריאות ומנושאים אחרים, ואולי זה גם יותר חשוב מהנושא של הפנסיה של הקשישים, שלא מגיעים לרף של קו העוני, לא מצליחים להעלות אותו.

עודד פורר: עכשיו, בתוך הדברים האלה, אני חושב שאם רוצים לעשות דיון על מדיניות אז בואו נעשה דיון על מדיניות.

עודד פורר: אם רוצים לחלק מיליארד שקל, אנחנו נעשה פה את הדיון לאן הולכים מיליארד שקל.

עודד פורר: עושים את זה על מה?

עודד פורר: כשב-2016 אתם סיימתם את השנה עם עודפי גביה של למעלה משישה מיליארד שקל.

עודד פורר: השנה הזו בכלל עם עודפי גביה של הרבה מעבר לזה, המספר יותר קרוב ל-10 כשעושים את כל החשבונות - -

משה גפני: 20 מיליארד.

עודד פורר: לא, אני מדבר על 2016.

עודד פורר: אני עוד לא נוגע ב-2017 בכלל.

עודד פורר: אז למה לבוא לעשות את הקיצוץ הזה?

משה גפני: תודה רבה.

משה גפני: מיכל, מוסי ומיקי, אתם מוותרים לקארין?

משה גפני: קארין, תעשי את זה בקצרה.

מיכל בירן: קארין, מסיבה מיוחדת?

קארין אלהרר: תן למיכל.

משה גפני: אין סיבה מיוחדת.

משה גפני: טוב, אז לפי הסדר: מיקי, בבקשה.

מיקי לוי: תראו, שוב פעם מגיעה הבקשה הזאת לקיצוץ של 1.5 מיליארד שקלים, מתוכם 300 בהרשאה להתחייב.

מיקי לוי: כשאני אומר 11.6%, אנשי האוצר מתקנים אותי אבל הם היו יכולים לתקן אותי אם היינו מדברים על תקציב חד-שנתי, והוועדה הזאת התנגדה לתקציב דו-שנתי, אתה יודע את זה היטב.

מיקי לוי: ובתוך התקציב הדו-שנתי למפרע מביאים סעיפים ועושים "פלט" זה 11.6%.

מיקי לוי: 5.8% כל שנה.

מיקי לוי: אז בתפיסת העולם שלהם לא, זה כל שנה 5.8%.

מיקי לוי: בתפיסת העולם שלי, אם יש תקציב אחד שהוא תקציב דו-שנתי, זה 11.6%, אי אפשר להסתכל על זה אחרת.

מיקי לוי: עכשיו, על מה אנחנו מדברים?

מיקי לוי: אם יש עודפי תקציב כל כך גדולים ואנחנו מקשקשים כאן אם לתת למבוגרים, לזקנים, או לא לתת להם, אז אנחנו צריכים לעשות "פלט" רוחבי.

מיקי לוי: אני חושב שבעיקרון, גם אולי רוב חברי הוועדה, שונאים את המושג הזה או אתקן את עצמי: לא אוהבים את המושג של "פלט רוחבי" כי הוא פוגע בכולם ללא שום אבחנה, בלי לעשות סדר עדיפויות.

מיקי לוי: נכון שזה הכי קל.

מיקי לוי: למה?

מיקי לוי: כי לא יוצרים ויכוח בין השרים עצמם - בוועדה הזאת אנחנו מתמודדים עם הרבה דברים כואבים מאוד, קצבאות נמוכות, מפעלים שקורסים.

מיקי לוי: חברים, אי אפשר עם עודפי תקציב כאלה ענקיים לבוא לוועדה הזאת וחכו, עוד לא הגענו לקרן קיימת כי זה חלק מהעניין, וקרן קיימת לא נותנת את הכסף - -

משה גפני: יום שלישי.

משה גפני: ..

מיקי לוי: כן, יש לנו שבוע ארוך, ברוך השם.

מיקי לוי: שבוע טוב מה שנקרא.

משה גפני: כן, כן, שבוע מעניין.

מיקי לוי: כן, שבוע מעניין עם לחץ אדיר.

מיקי לוי: אני חושב שהבקשה הזאת אינה ראויה.

מיקי לוי: לא היה צריך להביא אותה.

מיקי לוי: היה צריך למצוא הסדר מעודפי התקציב ולא לפגוע במשרדים עצמם.

מיקי לוי: הרי מה יעשה נפתלי בנט?

מיקי לוי: יוריד משעות הלימוד.

מיקי לוי: מה יעשה שר האוצר ליצמן?

מיקי לוי: יקנה פחות אמ.

מיקי לוי: אר.

מיקי לוי: אי.

משה גפני: ליצמן הוא לא שר האוצר.

מיקי לוי: שר הבריאות אמרתי.

מיקי לוי: אני מתקן לפרוטוקול: שר הבריאות - -

משה גפני: תגיד לי, אתה רוצה עכשיו - - - מה יש לך אתה?

מיקי לוי: ולכן, אני אומר:

מיקי לוי: תביאו מהיתרות ותמנעו מה"פלט".

מיקי לוי: זה פשוט לא ראוי ולא מוסרי.

משה גפני: טוב.

משה גפני: תכף נדבר על העניין הזה.

משה גפני: מיכל בירן ואחריה מוסי רז ואחריו קארין.

מיכל בירן: תקשיבו, זאת פשוט התנהגות פחדנית שלא נראתה כאן כבר שנים.

מיכל בירן: אנחנו מכירים התנהלות בתקציבים, והממשלה אומרת - -

משה גפני: רק רגע, אני מציע שתתחילי את הנאום שלך מחדש.

משה גפני: אני ראיתי פה - - -

מוסי רז: מאז יום רביעי לא ראינו התנהלות תוקפנית כזאת.

מיכל בירן: אנחנו מכירים תקציבים, אנחנו מכירים התנהלות, אנחנו מריבות מה יותר חשוב, מה פחות חשוב.

מיכל בירן: דיונים שקורים מאחורי הקלעים.

מיכל בירן: האוצר בא ואומר: את זה שמרנו לרזרבה לדיונים על התקציב מאחורי הקלעים לדרישות לגיטימיות של ח"כים, את כל זה אנחנו מכירים.

מיכל בירן: אבל מה שקורה בזמן האחרון – שוב, לא היום אבל כן בתקופה של כחלון כשר אוצר, זו התנהלות שהיא ממש פחדנית.

מיכל בירן: את כל הגזירות, את כל המכות להנחית מגלגלים למישהו אחר.

מיכל בירן: בסוף ישב שר החינוך, לא שיש לי איזו אמפתיה מיוחדת אליו, כידוע, אבל הוא יצטרך לשבת וינחיתו עליו את הקיצוץ הרוחבי הזה והוא יצטרך לחשוב במה הוא מקצץ, באיזה תכניות - -

<נדב שינברגר: בכמה תקציב החינוך גדל?

מיקי לוי: מה זה רלוונטי?

מיכל בירן: זה לא משנה.

מיקי לוי: מה זה רלוונטי בכמה הוא דבר?

מיכל בירן: זה לא רק זה - -

<נדב שינברגר: - - -

<קריאות: - - -

קארין אלהרר: לא נכון, נדב.

מיכל בירן: אם הוא תכנן על זה, ואם הוא תכנן על זה ואתם מקצצים לו עכשיו, הוא יצטרך לקצץ בדברים שהוא כבר תכנן עליהם בתכניות חינוכיות - -

<נדב שינברגר: לא, הוא לא כי זה הוצג פה לפני שנה.

<נדב שינברגר: הוא לא.

<נדב שינברגר: למה סתם להגיד?

מיכל בירן: כי זאת המשמעות, נדב.

<נדב שינברגר: זאת ממש לא המשמעות.

מיקי לוי: נדב, אתה לוקח את זה ממש למקום לא ראוי.

משה גפני: מיקי ונדב.

מיכל בירן: ויותר מהכל, נשאלת השאלה למה?

מיכל בירן: כשיש עודפי גביה, למה זה לא מגיע ביחד לכאן, לאותו דיון?

מיכל בירן: ביד אחת אתם מחליטים לתת את זה לאנשים שמרוויחים הרבה, לחברות שוב הנחה במס חברות, שוב הנחה למי שמשתכר משכורות גבוהות ולעומת זאת, לשירותי חינוך, רווחה, בריאות, שכל הציבור נהנה מהם, שם אתם מניפים את הגרזן, ואפילו הוא לא מגיע לכאן לעמוד בעצמו להגן אל זה.

משה גפני: תודה רבה.

משה גפני: מוסי, התור שלך עכשיו.

משה גפני: אני רק רוצה להגיד שני דברים - -

מיכל בירן: אם הוא היה מוסיף, הוא היה בא לתמונת פוטו?

מיכל בירן: היה.

<נדב שינברגר: הוא הוסיף.

משה גפני: נדב.

משה גפני: אני הולך להגיד שני דברים: בגלל שאמרת מה שהיה פעם, במציאות של הממשלה הנוכחית אין גזירות.

משה גפני: אני הייתי בקדנציות כשהיו גזירות קשות מאוד על הציבור.

משה גפני: עכשיו, יש ויכוח – היות ויש עודף הכנסות באמת באופן מרשים, לפי דעתי חלק מזה זה חד-פעמי, אנחנו נקיים את הדיון כאן, אנחנו לא נברח מהעניין הזה.

משה גפני: נקיים את הדיון מה צריך לעשות כאשר יש עודף הכנסות, כאשר המצב הוא כזה שאין גזירות וצריך להחליט במה מיטיבים: האם בהפחתת מס?

משה גפני: האם מיטיבים ב - -

קארין אלהרר: אבל עד שנקדם את הדיון - -

משה גפני: אז בגלל שפחדתי שתגידי את זה, אז שתדעי שה"פלט" הזה הגיע לפה יומיים לפני חג השבועות.

משה גפני: עכשיו, את מכירה את לוח השנה העברי, עד עכשיו זה לא בא לדיון בכלל אז תהיי רגועה עם העניין הזה.

איתן ברושי: איזה חג?

איתן ברושי: היה חג שבועות עכשיו?

משה גפני: היה חג שבועות עכשיו.

משה גפני: אנחנו צריכים לקיים את הדיון הזה עם שר האוצר אבל למען האמת ההיסטורית, צריך להגיד שזאת קדנציה שאין גזירות.

משה גפני: בסדר, יש קיצוץ רוחבי, זה המקסימום שהגענו אליו.

משה גפני: יש קדנציות - בקדנציה הקודמת היו גזירות ממש.

משה גפני: מה יכולים לעשות?

משה גפני: זאת היתה תמונת המצב אז צריך להיות דבקים במציאות הזאת אבל אני מסכים לחלוטין שכאשר יש עודפי תקציב, לא צריך לעשות את זה בצורה הזאת אבל נראה, אם יהיה רוב, נצביע.

משה גפני: מוסי, בבקשה.

מוסי רז: אני אחרי קארין.

משה גפני: קארין בבקשה.

קארין אלהרר: תודה רבה אדוני היושב ראש ותודה למוסי.

קארין אלהרר: אני רוצה לומר את הדבר הבא: אני שומעת לאחרונה לא רק שיש עודפי תקציב, זה בסדר וזה מוברך, אבל אני שומעת שרוצים להפחית מיסים - -

משה גפני: חלק מעודפי התקציב, ברשותך, זו היתה החלטה של הוועדה.

משה גפני: אנחנו פה התמודדנו עם רשות המיסים.

<נדב שינברגר: לא חלק.

משה גפני: "מובילאיי" לא אנחנו, זו באמת תוצאה של השוק הפרטי.

משה גפני: אנחנו נאבקנו פה עם רשות המיסים על הדיבידנד המותר.

משה גפני: אנחנו אמרנו שייכנס עם זה כסף.

משה גפני: אנחנו נגיע לדעתי להכנסות השנה, הכנסות שהן באמת יהיו חד-פעמיות של 20 מיליארד שקל, שזה חסר תקדים לחלוטין.

משה גפני: נכון?

קארין אלהרר: זה מבורך.

קארין אלהרר: אני באמת מברכת על זה לא בציניות בכלל, אבל אני באמת חושבת שלהוריד מיסים, שזה משהו שאני שומעת עליו, זה דבר נכון וטוב שיש שירותים שניתנים לאזרחים.

קארין אלהרר: עכשיו, אני אנצל את רשות הדיבור שלי כדי לשאול את הרפרנטים שעוסקים בבריאות ורווחה, שיסבירו לוועדה מה יורד בבריאות ומה יורד ברווחה במדויק.

קארין אלהרר: בסדר, אדוני היושב ראש?

קארין אלהרר: אני מבקשת שהרפרנטים מאגף תקציבים שעוסקים בבריאות ורווחה יסבירו לוועדה לפרטי פרטים מה מתכוונים לקצץ בבריאות ומה ברווחה.

משה גפני: טוב, הם תכף יאמרו את זה.

משה גפני: תודה.

מוסי רז: לכן רציתי להיות אחרי קארין, כי היא שכנעה אותי.

מוסי רז: אני, כשעבר התקציב, אני לא הייתי חבר כנסת אז יכולתי לצפות בערוץ 99 ולקרוא את העיתונות הכלכלית, ואני שמעתי שבמשרד האוצר ושר האוצר ובכלל, בקואליציה אומרים שאומרים שהתקציב מעולה, אין כדוגמתו, התקציב הכי חברתי אפילו אמרו שהיה פה אי פעם.

מוסי רז: אז אם כך, למה לשנות?

מוסי רז: ואם ידעו שרוצים לשנות, למה אמרו את זה?

מוסי רז: זה דבר שאני רוצה לשאול.

מוסי רז: אני רוצה להציע לך, יושב ראש הוועדה הנכבד גפני: אני קורא בעיתון שרוצים להביא לפה קיצוץ מיסים.

מוסי רז: אז אני מציע לאחד את שתי ההצעות, לדון יחד כששתיהן מונחות על השולחן.

מוסי רז: מצד אחד, הורדת המיסים ומצד שני, הגזירות על הציבור, ואז נחליט אם יש החלטה להטיל את הגזירות הללו על הציבור לאור הורדת המיסים שמציעים לנו, ונראה לי שאני יודע מה תהיה עמדתי אבל שזה יהיה ישר מול הציבור ושלא יגידו לי: חוק – גם התקציב זה חוק.

מוסי רז: כל דבר שאנחנו עוסקים פה זה חוק.

מוסי רז: נכון, כלל ההוצאה זה חוק, בסדר.

מוסי רז: חוק אפשר לשנות, הרי בשביל זה קיים הבית הזה, בשביל לשנות חוקים.

מוסי רז: לעשות חוקים טובים יותר.

מוסי רז: אז אני מציע לא לקבל החלטה היום.

מוסי רז: שיביאו את ההצעה שלהם להפחתת מיסים, שיצהירו את ההצהרה שלהם ואז נקיים את הדיון, נשמע את הדברים יחד.

משה גפני: תודה רבה.

משה גפני: איתן בבקשה.

איתן ברושי: אדוני היושב ראש, חברי הכנסת, אני מצטער על האיחור.

איתן ברושי: אני חושב שיכול להיות שידונו בתקציב 2019 במהלך התקופה הקרובה, ואני לא מתערב בזה אבל בוודאות, גפני, הממשלה אמורה להביא תקציב משלים, זה גם חלק מההסדר של - - - ל-2018.

משה גפני: נכון.

איתן ברושי: ואני מבין שעוד לא ברורה בדיוק התוצאה של 2017, אני מכיר את המספר שאתה אומר, 20 מיליארד אבל האם זה לא נכון גם ממשרד האוצר, לשלב את היעדים של ההשלמות של תקציב 2018 עם הקיצוץ "פלט" שתמיד הוא בעייתי כי הוא פוגע בחלשים ובקטנים, וזה החיסרון שלו.

איתן ברושי: אני חושב שהשאלה היא לא עד כמה מקצצים אלא מה עושים עם הכסף.

איתן ברושי: עיקר הטענות ששמעתי מהזמן שאני פה, שפוגעים בכמה מקומות רגישים אבל השאלה היא אם העברת המשאבים בחלק מהמשימות הם באמת המשימות שוועדת הכספים נותנת עליהם את העדיפות או זאת בוודאי עדיפות של הממשלה.

איתן ברושי: לכן, אני חושב שמצד אחד צריך לברך את הממשלה שהיא שומרת על המסגרת.

איתן ברושי: מצד שני, השאלה אם היעדים שמוצגים פה הם באמת היעדים?

איתן ברושי: אני רוצה לומר שאתה עשית כבר כמה דיונים עם שי באב"ד או נציגיו, בוועדה שהוקמה לחיזוק התעשייה.

איתן ברושי: ברור שזו החלטה שתעלה כסף - -

משה גפני: לא אני, הם עושים את הישיבות.

איתן ברושי: אני יודע, אבל זאת החלטה שתעלה כסף, וגם החקלאות, כפי שאתה יודע, זקוקה לחיזוקים.

משה גפני: נכון.

איתן ברושי: והמגזר היצרני, עם כל הכבוד, למכירת מכוניות, זה לא מספיק מפרנס פה ממכירת מכוניות.

איתן ברושי: אז אני שואל, כשמדברים פה על קיצוץ "פלט", לאן הולך הכסף?

איתן ברושי: אני חושב שהבעיה העיקרית היא לא רק מאיפה לוקחים אלא לאן לוקחים.

איתן ברושי: למשל, יושב פה ראש מועצה אזורית בנימין – 70,000,000 שקל להעתקת ישוב עמונה למקום חדש הוא במחלוקת.

איתן ברושי: 70,000,000 זה חצי מהסכום שהממשלה התחייבה - -

מוסי רז: זה ה"קופי אנד פייסט" הכי יקר בהיסטוריה.

איתן ברושי: אתה יודע שאני מסתדר בעניין הזה.

איתן ברושי: אני אומר שהממשלה דיברה, אבי ידידי, על 150,000,000 וכרגע מופיע פה רק חלק אבל אני רוצה משפט אחרון: חברי מהאוצר, גפני זה חשוב לי, תשמע משפט אחד שבשבילו עשיתי את כל ההקדמה: כמו שדואגים לעמונה צריכים לדאוג לעין-גדי ומצפה-שלם.

איתן ברושי: אלה שני ישובים שאין עליהם מחלוקת, אחד ביהודה ושומרון ואחד בעין-גדי.

איתן ברושי: כולנו שרנו את השירים של עין-גדי.

איתן ברושי: הישובים האלה בסכנה גדולה בגלל הבולענים, שלא בגללם הם נהרסו.

איתן ברושי: לא בגלל הישובים, בגלל תופעת הטבע ואני לא נכנס לזה.

איתן ברושי: אני שואל איפה דואגים?

איתן ברושי: מדובר פה על מאות מיליונים שצריכים להבטיח.

איתן ברושי: האם זה יהיה בתקציב 18?

איתן ברושי: זה לא יכול לחכות לתקציב 19.

איתן ברושי: הישובים שם או שיתחסלו או שיצילו אותם.

איתן ברושי: זוהי שליחות של עם ישראל, זה לא עסק פרטי.

איתן ברושי: לכן, כשאני שואל את עצמי - -

משה גפני: אנחנו עושים על זה דיון ביום שני.

איתן ברושי: כן אבל אם הממשלה מחליטה שהקיצוץ הזה, לאן הוא הולך?

איתן ברושי: אם הממשלה מחליטה שב-2018 יוסיפו ארבעה מיליארד, הרוב לטיפול בנכים אני מבין.

איתן ברושי: זאת אומרת שאם לא לוקחים בחשבון את הקיצוץ, אם הקצבה ל-18 כבר סוכמה ואם תקציב 19 לא עולה מחר בבוקר, אנחנו משאירים פצועים בשטח.

איתן ברושי: אז זה נכון שעמונה תהיה מוסדרת ואת עין-גדי יפרקו.

איתן ברושי: אני לא חושב על סדר העדיפות של ממשלת ישראל.

איתן ברושי: לפרק את עין-גדי ולהעתיק את עמונה.

איתן ברושי: תודה.

משה גפני: תודה.

משה גפני: רווחה ובריאות את ביקשת, נכון?

משה גפני: יש מישהו שמוכן ממשרד האוצר להסביר לנו מה הולך להיפגע ברווחה ובריאות?

משה גפני: אנחנו נלך פחות או יותר - -

<איל מדן: היושב ראש, אם אפשר ברשותך לפני הנושא הזה, אני אשמח לשאלה שעלתה פה לפני זה לגבי הפרוטוקול, ולהפנות את הוועדה להודעת ועדת הכספים מה-19.12 - -

משה גפני: כן, בבקשה.

<איל מדן: רכז מקרו באגף תקציבים באוצר, איתי טמקין: "הממשלה אישרה קיצוץ של 4.5% ואתמול החליטה על עוד 1.3%, בינתיים 5.8% ב-2017.

<איל מדן: זה אותם שני קיצוצים רוחביים ב-2017.

<איל מדן: עם כל הקיצוצים הרוחביים ותקציב 2017 ו-2018, הגידולים הנומינליים הכי גדולים בשנים האחרונות על אף הקיצוצים.

<איל מדן: " זה מתוך הפרוטוקול של הוועדה, ויש עוד פרוטוקול של יעל מבורך לשאלה של מיקי לוי וחבר הכנסת לשעבר טרכטנברג – מסבירים את זה לפרוטוקול.

<איל מדן: אז רק לשאלתכם.

משה גפני: אני מודה לך שעשית מאמץ להגיד את זה אבל לא זה מה ששאלנו.

משה גפני: בסדר, לא חשוב, זה בסדר.

משה גפני: זה נאמר אבל לא נאמר את שהיה צריך להיאמר והיה אפשר לתקן את זה בגלל שיכול להיות שאני הייתי דורש, כיושב ראש הוועדה, לתקן בעט.

משה גפני: לא לבוא אחרי זה עם קיצוץ רוחבי, עם כל מה שנלווה לעניין.

משה גפני: יש רק דבר אחד שמפריע לי: זה הרבה זמן שוכב על שולחן הוועדה.

משה גפני: אתם רואים גם עכשיו כשהבאתי את זה, שמתי את נפשי בכפי ושמתי את זה על סדר היום אחרי שגם נדב לחץ עלי.

משה גפני: אתם יודעים את הקושי שיש בעניין הזה, והוא קושי אמתי.

משה גפני: זה לא קושי פוליטי שיש פה איזה עניין.

משה גפני: למה שמתם בנושא הזה דברים קריטיים?

משה גפני: מיגון הניוד למשל, כשמדובר על פיקוח נפש, כל עוד שזה לא מאושר, ה-45,000,000 שקל האלה לא עוברים.

משה גפני: אני בשעתו, בקדנציה הקודמת שלי כראש ועדה, עמדתי בתוקף עם משרד האוצר על זה שיביאו כסף למגן.

משה גפני: אתה יכול להגיד שלא יגורו ביהודה ושומרון, אתה יכול להגיד שיגורו באלסקה אבל ילדים נוסעים שם ואוטובוס נשרף.

משה גפני: אז למה אין את המיגון הזה?

משה גפני: וכולם אמרו את זה, חברי האופוזיציה אמרו.

משה גפני: יש פה את הנושא של הביטחון.

משה גפני: אתם יודעים מה חלק מהביטחון, לאן הכסף הזה הולך.

משה גפני: אז אני לא יודע מה שעושים, אולי עושים קומבינציה אבל מדובר באמת על ביטחון המדינה.

משה גפני: בסדר, אז יש דברים שאולי אפשר לשחק עם זה אבל יש דברים שעוד קצת זמן - -

מוסי רז: אבל לאן הולך הכסף שאתה אומר שאנחנו יודעים.

מוסי רז: אמרת: אתם יודעים לאן חלק מתקציב הביטחון הולך...

משה גפני: לא, אני לא יכול להגיד.

משה גפני: אני יודע, גם דיברו אתי ראשי השירותים.

משה גפני: אני יודע על מה מודבר.

משה גפני: אז אם לא עושים קומבינציה בכסף הזה ומעבירים בדלת אחורית אז מדובר בפגיעה בביטחון המדינה.

משה גפני: זאת האמת.

משה גפני: ומיגון הניוד בוודאי, אין ספק.

משה גפני: אני לא איש ימין אבל נלחמתי אז על המיגון הזה וגם עכשיו.

משה גפני: מגיעים אלי חברי כנסת, בעיקר מהבית היהודי, וכל הזמן צועקים עלי למה אתה לא מביא את זה.

משה גפני: לא חשוב, האמת שהייתי יכול להגיד להם: אתם יכולים לקחת את הכסף ממה שאתם מורידים לחרדים כל הזמן אבל נשאיר את זה לפעם אחרת, זו חגיגה אחרת.

קארין אלהרר: בריאות ורווחה.

משה גפני: אתה יודע מה?

משה גפני: אני לא יכול להתאפק.

משה גפני: יש סעיף במשרד החינוך, סעיף על אנשי משרד האוצר שאומר שאלה שעובדים במוסדות, מלמדים הוראה וכל הדבר הזה, הם מקבלים הלוואה מותנית אם מצבם הכלכלי קשה.

משה גפני: יש קריטריונים.

משה גפני: בסדר, אז גם בנות הסמינרים החרדים גם מקבלות את זה, קיבלו כל השנים.

משה גפני: הלכו עכשיו, מחקו את הסעיף של החרדיות, מחקו, והעבירו את הכסף לסעיף הכללי.

משה גפני: אתם יכולים לקחת את זה למיגון הניוד.

קארין אלהרר: חומר למחשבה.

משה גפני: לא קם יועץ משפטי בממשלה הזאת שיגיד: רגע, זה חוסר שוויוניות.

משה גפני: למה בת שמצבה הכלכלי קשה, שלומדת בסמינר וולף בבני-ברק, למה עכשיו היא לא תקבל הלוואה מותנית?

משה גפני: למה?

משה גפני: בגלל שהיא חרדית?

משה גפני: מחקו את הסעיף, לך תבדוק.

מיקי לוי: תחתים אותנו על הצעת חוק.

משה גפני: לא, איזה הצעת חוק?

משה גפני: היה עם בגרות חרדית, יש כאלה שמלמדים בגרות, אז יש שם תוספת של כסף.

משה גפני: שנה שעברה לא נתנו את זה לחרדים אז התקשרתי, שאלתי למה?

משה גפני: אז אמרו לי: בסדר, יחזירו.

משה גפני: היום עשו קריטריון חדש, שהחרדים יצאו מזה.

משה גפני: חבל על הזמן.

משה גפני: תשמע, איזה תחכום.

משה גפני: בסדר.

יצחק וקנין: עכשיו אני יודע למה אנחנו מברכים כל יום ברכה מיוחדת על השופטים: "אשיבה שפטיך כבראשנה ויעציך כבתחלה".

משה גפני: רווחה ובריאות, בבקשה.

<ליאור קוטלר: אני ממשרד האוצר.

<ליאור קוטלר: מדובר בהפחתה בסעיף 24, של 34,533,000 - -

משה גפני: כמה?

קארין אלהרר: רגע, את מהבריאות או מהרווחה?

<ליאור קוטלר: אני ממשרד האוצר, רפרנטית בריאות.

משה גפני: 34,000,000?

<ליאור קוטלר: כן, מסעיף 24.

<ליאור קוטלר: ההפחתות בוצעו בשיתוף - -

קארין אלהרר: לא, מה זה סעיף 24?

קארין אלהרר: אדוני, אני לא יודעת קודים.

קארין אלהרר: תגידי לי בבקשה בדיוק מה הפרויקטים שנפגעים - -

<ליאור קוטלר: סעיף 24 - ההפחתות בוצעו בשיתוף משרד הבריאות ובשיתוף כל הגורמים המקצועיים.

<ליאור קוטלר: יושבת כאן נציגת אגף התקציבים של משרד הבריאות ואפשר יהיה לעבור תכנית, תכנית אם תרצו.

קארין אלהרר: בבקשה.

משה גפני: מה מקצצים בבריאות?

<אדוה קליין: אני מאגף תקציבים, משרד הבריאות.

משה גפני: את עובדת משרד הבריאות?

<אדוה קליין: כן, אני עובדת משרד הבריאות.

<אדוה קליין: כמו שליאור אמרה, אני אעבור על סעיף 24, הסעיף של משרד הבריאות:

<אדוה קליין: הקיצוץ שנעשה בסך 34,5000,000 שקלים נעשה כמובן בשיתוף - -

<קריאה: אתם רוצים למקם אותנו בסעיפים ספציפיים או כללית?

<אדוה קליין: באופן כללי.

<אדוה קליין: אז אמרנו 34,500,000 שקלים, שזה נעשה כמובן בתיאום עם היחידות המקצועיות.

משה גפני: זה בסדר, אנחנו לא חושבים לרגע שזה נעשה לא בתיאום.

<אדוה קליין: אז ה-34,500,000 שקלים הם מתוך "פלט" שבעיקר רובם עם תקנות של תקנות קניות ומטה של תפעול ותחזוקה - -

קארין אלהרר: מה זה תפעול?

קארין אלהרר: אפשר לדבר בעברית שאני אבין?

<אדוה קליין: כן.

<אדוה קליין: בדרך כלל לוקחים את התקנות שהן עבור תקציב מטה משרד הבריאות, פחות תקנות שנוגעות עבור שירותים לאזרח.

<אדוה קליין: זה עיקר הפערים - -

מיכל בירן: אבל אם היה שומן במטה הזה, הייתם מזמן מורידים אותו.

משה גפני: רגע, רק שהיא תשלים.

משה גפני: תשלמי בבקשה.

משה גפני: זה לא בנושא של שירותים שוטפים אלא בתקציב קניות וכדומה.

<אדוה קליין: נכון, בעיקר.

<אדוה קליין: וגם - -

משה גפני: אתם תרגישו את הקיצוץ הזה בפעילות של המשרד?

<אדוה קליין: לא.

<אדוה קליין: רוב הדברים פה זה בגלל עיכוב של ביצוע של פרויקטים.

<אדוה קליין: אנחנו מבצעים איזה שהוא תהליך של תחזיות ביצוע, אנחנו רואים איפה אנחנו עומדים.

<אדוה קליין: ..

משה גפני: הבנתי.

משה גפני: קארין, רצית לשאול?

קארין אלהרר: כן.

קארין אלהרר: את יכולה לפרט יותר בבקשה?

<אדוה קליין: אז אנחנו נגיד: תכנית 240205 של תפעול מטה.

<אדוה קליין: מה שנמצא שם זה בעיקר טיפול של יחידות המטה.

<אדוה קליין: יש לנו פה קניות של מינהל משאבי אנוש, כל הציוד המשרדי - -

מוסי רז: ציוד משרדי זה 34,500,000?

<אדוה קליין: לא.

משה גפני: למה אבל שמעתי מהשר שהוא מתנגד לקיצוץ?

קארין אלהרר: כמה הציוד המשרדי?

משה גפני: למה שמעתי מהשר שהוא מתנגד לקיצוץ?

<חיים הופרט: כי אין שר שלא מתנגד לקיצוץ תקציב משרדו אבל השאלה מה המשמעות של הקיצוץ הזה על תקציבי המשרד - - -

משה גפני: רגע, גם בפעם הקודמת עשית את זה.

משה גפני: אתה צריך להגיד שם ותפקיד.

<חיים הופרט: אני כלכלן של אגף תקציבים במשרד הבריאות.

<חיים הופרט: ברמה העקרונית, זה סט של סעיפים תקציביים, שהרציונל שבמקום לבצע "פלט" רוחבי על התקנות האלה, המטרה היתה לבצע "פלט" שהוא חכם יותר, שהמטרה שלו היתה לבוא ולהגיד: כאן אנחנו צופים – הרי ה"פלט" נחת עלינו במאי, זאת אומרת שיכולנו לעשות תהליכים ולהגיד מה יידחה לנו לשנה הבאה ומה אנחנו יכולים לדחות משנה הבאה, ומה יש לנו ירידה בביקושים ושירותים חברתיים.

<חיים הופרט: אני יודע, חברת הכנסת אלהרר, שנושא השירותים הוא נושא שבוועדה לביקורת דיברנו הרבה - -

קארין אלהרר: נכון.

קארין אלהרר: אני רוצה להגיד לך משהו חיים: אני רואה את הטבלה, ואני רואה - אדוני היושב ראש, זה חשוב.

קארין אלהרר: אדוני היושב ראש, אני רוצה לשמוע – אני רואה 570 בבריאות הנפש.

קארין אלהרר: אני רואה 2,163 בגריאטריה.

קארין אלהרר: אדוני - -

<חיים הופרט: אז אפשר לרדת: בגריאטריה זה עובד לפי ביקוש לקודים סיעודיים.

<חיים הופרט: זאת אומרת, אנשים שמגיעים לקבל קוד סיעודי ממשרד הבריאות.

<חיים הופרט: אם בשנה מסוימת מגיעים פחות קודים, כמובן שאפשר להביא את הנתונים בכתב אם צריך.

<חיים הופרט: רק כדי לסבר את האוזן: התקציב של הקודים הסיעודיים הוא 2.5 מיליארד שקל, סטייה של עשירית אחוז - -

משה גפני: אני לא ממשיך.

קארין אלהרר: לא, אני רוצה רק משפט סיכום: אדוני, בשנה שבה אנחנו נחשפים באמת להתעללויות ולמצב של חיסרון תקציבי במשרד הבריאות, ראיתי את זה בוועדה לביקורת המדינה שהנציגים הגיעו ואמרו שיש להם בעיות תקציביות והם לא יכולים לנהל את זה כמו שצריך, אני לא מצליחה להבין איך אחרי סדר העדיפויות מקצצים בגריאטריה ובריאות הנפש, בדברים שאי אפשר לתאר בכלל.

משה גפני: מאה אחוז.

משה גפני: חוץ מכם, יש עוד מהצוות של משרד האוצר?

<תמיר כהן: משרד הרווחה.

משה גפני: רגע, אני רוצה לסיים.

<איל מדן: אני רפרנט במשרד האוצר.

<איל מדן: אז עיקר ההפחתה נובעת מתקציבי תפעול ומחשוב, ומתכניות שבאותה העת לא הגיעו להבשלה מלאה ולכן, נוצרו עודפי תקציב, יתרות תקציב, שמהם נלקחו הכספים להפחתה.

<איל מדן: הפחתה בגובה של 31,000,000.

משה גפני: טוב, הבנתי.

משה גפני: בבקשה.

משה גפני: אני רוצה לסיים את הדיון.

משה גפני: אני רוצה לדעת לדיון הבא, האם אפשר לקחת את הכסף הזה מעודפי התקציב שיתקבלו?

<תמיר כהן: אני אענה, אני אתייחס לבריאות ורווחה: אני לא יודע לרדת ל - - - כמו שאנשי המקצוע של אגף תקציבים ממשרד הבריאות אבל אני יכול ממבט מלמעלה לומר מה קרה לתקציב הרווחה ותקציב הבריאות במעבר בין תקציב 16 ל-17.

<תמיר כהן: תקציב משרד הבריאות גדל מ-29.8 מיליארד ל-34.2 – גידול של 15%.

<תמיר כהן: תקציב משרד הרווחה גדל מ-6.5 מיליארד ל-7 מיליארד.

<תמיר כהן: כלומר - -

קארין אלהרר: תמיר, אני לא רוצה לפגוע בכבודך אבל גם אתה יודע שיש גידול בצורך התקציבי ויש גידול טבעי.

משה גפני: קארין, זה ברור.

משה גפני: אני רוצה להפסיק את הדיאלוג הזה.

משה גפני: קארין, הבנו.

מיכל בירן: יש בור של 20 שנה שחפרו ועכשיו ממלאים אותו עם - - -

משה גפני: קארין, הבנו.

משה גפני: אני כבר לא יכול להמשיך בגלל שהשעה מאוחרת.

משה גפני: יש גידול בתקציב, בסדר.

משה גפני: לא משכנע אותנו.

משה גפני: הלאה.

<תמיר כהן: לעניין שאלתך לגבי עודפי התקציב – אז עודפי התקציב זה מושג שאני מסתייג ממנו, הוא לא קיים.

<תמיר כהן: שוב, אני אעשה סדר: כפי שחברי ועדת הכספים וחברי הכנסת שיושבים פה יודעים, יש הבדלה בין צד ההכנסה לצד ההוצאה.

<תמיר כהן: לדייק עוד במושגים שנאמרו פה: אין עודפי גביה ממיסים.

<תמיר כהן: יש גביה מעבר לתחזיות.

<תמיר כהן: תקציב המדינה הוא עדין גירעוני השנה, בשנת 2017.

מיקי לוי: כמה גירעון?

<תמיר כהן: כ-20 מיליארד שקל.

מיקי לוי: באחוזים דבר איתי.

<תמיר כהן: זה תלוי מאוד מה יקרה עד סוף השנה, אני לא רוצה להתחייב על מספר.

<תמיר כהן: הגירעון - -

מיקי לוי: מה אחוז הביצוע התקציבי?

<תמיר כהן: אנחנו מעריכים שהוא יסתובב סביב 2%.

מוסי רז: ומה אחוז הביצוע התקציבי?

מוסי רז: אחוז הביצוע בשנה זה 100%?

<תמיר כהן: כן.

<תמיר כהן: בשנה שעברה הביצוע בסך התקציב היה על 100.

<תמיר כהן: 01% השנה אנחנו צופים שהוא יהיה גם באזור הזה.

<תמיר כהן: לגבי ההכנסות – התחזית המקורית לשנת 2017 עמדה על 294.5 מיליארד שקל.

<תמיר כהן: כרגע צפי ההכנסות לסוף השנה צפוי להיות גבוה בכ-17 מיליארד שקל.

משה גפני: טוב, הבנו.

משה גפני: אני חולק עליך.

משה גפני: יש אפשרות להביא את הכסף הזה מכספים אחרים, כפי שעשיתם בדברים אחרים.

מיכל בירן: מה אתה אומר על זה, ביטן?

משה גפני: אני שואל פעם נוספת:

משה גפני: האם אפשר את מיגון הניוד להפריד מהעניין הזה ולהעביר את ה-45,000,000?

משה גפני: אם כן, אני מצביע על מיגון הניוד עכשיו.

<תמיר כהן: זה בלתי אפשרי.

משה גפני: בלתי אפשרי.

משה גפני: ..

<תמיר כהן: הפניה הוגשה כמו שהיא, עם כל השימושים - -

משה גפני: הרי אתם הפרדתם.

משה גפני: כמה פעמים שביקשתי מכם, הפרדתם.

משה גפני: יש עד עכשיו העברה ששוכבת על שולחן הוועדה.

משה גפני: אישרנו את כל ההעברה והיה משהו שלא.

משה גפני: עד עכשיו הפרדתם.

<תמיר כהן: עמדת משרד האוצר היא להשאיר את הפניה כפי שהיא.

משה גפני: עמדת משרד האוצר לא מעניינת אותי.

משה גפני: אנחנו עוברים לסעיף הבא.

משה גפני: תודה רבה.

משה גפני: עמדת משרד האוצר.

משה גפני: תדעו לכם שמיגון הניוד על הראש שלכם.

משה גפני: אני מבקש להפריד אותו, אני מביא ואתו מחר.

משה גפני: אם אתם מפרידים, אני מביא אותו מחר להצבעה.

<תמיר כהן: אני אעביר את הבקשה.

<תמיר כהן: כרגע - -

משה גפני: אני מביא אותו מחר להצבעה בעזרת השם ובלי נדר.

איתן ברושי: אבל אתה יכול לעשות הפוך: אתה יכול עכשיו לקבל את ההחלטה ושהם יערערו עליה.

משה גפני: אני יכול לקבל החלטה?

משה גפני: בסדר, יש כללים במדינה הזאת.

משה גפני: הישיבה נעולה.